Рэжысёр-пастаноўшчык услед за Шэкспірам акцэнтуе нашу ўвагу на свабодным волевыяўленні чалавека. Макбет — такі ж чалавек, як і мы з вамі. І яму даводзіцца ўвесь час рабіць выбар паміж дабром і злом. Як разважае Міхаіл Аляксандравіч, ніякія вышэйшыя сілы тут ні пры чым: “У Шэкспіра ёсць радкі, якія аўтар уклаў у вусны царыцы Гекаты, яна і тлумачыць чалавечую сутнасць Макбета: “Макбет — злодей без ваших колдовских затей. Не из-за вас он впал в порок, а сам бездушен и жесток…”. Як вядома, у чалавечай прыродзе закладзены два пачаткі, якія ўвесь час у ім змагаюцца, але каму і навошта гэта было трэба — вось яно, невырашальнае спрадвечнае пытанне пытанняў...